SEDUM. 
3 9 
opposita, glabra. Ovaria quinque, sessilia, conniventia, aequalia, oblique oblonga, compressiuscula, ventre 
angulata, apice in stylum desinentia, glabra, unilocularia. Placenta angulo interno loculi longitudinaliter 
affixa, bilamellata; lamellis angustis, membranaceis. Ovula creberrima, minutissima, subclavata, obtusa, 
fusca. Styli subulati, erecti, glabri. Stigmata simplicia. Capsula; quinque, sessiles, calyce corolla et stami¬ 
nibus persistentibus cinctas, oblongae, dorso convexae, ventre angulatae, apice acuminato-rostratae et reflexae, 
coriaceo-membranaceae, glabrae., uniloculares, polyspermae, interne longitudinaliter dehiscentes, aequales, 
vix 4 lineas longae. Semina creberrima, minutissima, scrobiculata, oblonga, obtusa, basi acutiuscula, tuber¬ 
culorum seriebus compluribus longitudinalibus notata, fusca. Integumentum duplex, tenuiter membranaceum, 
exterius fuscum, interius diaphanum. Embryo oblongo-subpyriformis, utrinque obtusus, albidus. Cotyle¬ 
dones convexo-planae. Radicula obtusa, hilum spectans. 
Variat foliis rubro-marginatis ( Sedum marginatum Bonpl. mss. ). 
